ᕕᓕᐊᒃᓱ ᐅᔭᕋᓐᓂᐊᕋᔅᓴᐃᑦ ᑲᓇᑕᒥ ᑎᒥᐅᔪᖅ, ᐱᓕᕆᓂᓪᓗᐊᑕᖃᖅᑐᑦ ᑳᐳᓂ ᕿᓂᓂᕐᒧᑦ ᓄᓇᕗᒻᒥ. ᑳᐳ ᐱᑕᖃᕆᐊᖃᓪᓚᕆᑦᑐᖅ ᑲᔪᓯᑎᑕᐅᓂᖓᓄᑦ ᑳᐸᖃᕈᓐᓃᖅᑎᑕᐅᑎᓪᓗᒍ ᑮᓇᐅᔭᓕᕆᓂᕆᔭᕗᑦ.  
ᕕᓕᐊᒃᓱ ᐅᔭᕋᓐᓂᐊᕋᔅᓴᐅᐃᑦ ᑐᓂᓯᔭᐅᓯᒪᔪᑦ 544 km2 ᐅᔭᕋᓐᓂᐊᕋᔅᓴᐅᔪᓐᓇᖅᑐᓂ, ᕿᖓᐃᓚᕐᒥ ᐊᒻᒪ ᑰᒐᓈᕐᔪᒃ ᕿᑭᖅᑕᖓᓂ. ᓯᕗᓪᓕᖅᐹᖅ ᕿᓂᓂᕐᒧᑦ ᐱᓕᕆᐊᖅ ᐸᕐᓇᑕᐅᓯᒪᔪᖅ ᑕᒪᑐᒪᓂ ᐊᐅᔭᒥ, ᐊᒻᒪ ᐅᑯᐊᖑᓂᐊᖅᑐᑦ ᒥᑭᔪᒥᑦ ᓇᔪᖅᑕᐅᑲᐃᓐᓇᖅᑐᒥ 5 ᐃᓄᓐᓄᑦ ᒐᕙᒪᑐᖃᒃᑯᑦ ᓄᓇᖓᓂ, ᕿᖓᐃᓚᕐᒥ, ᖃᓂᒋᔭᖓᓃᑦᑐᓂ 2 ᐱᓇᓱᐊᕈᓰᒃ ᐱᒋᐊᕐᓂᖏᓐᓂ ᐋᒡᒋᓯ. ᕿᓂᓂᕐᒧᑦ ᐱᓕᕆᐊᖅ ᒪᕐᕉᖓᓕᖅᑎᑕᐅᓂᐊᖅᑐᑦ ᐱᓕᕆᐊᖑᓕᕐᓂᖏᓐᓄ:
ᐱᓕᕆᐊᖑᓕᕐᓂᖓ 1:  6 ᐱᓇᓱᐊᕈᓯᕐᓂ ᖃᖓᑕᓲᒃᑯᑦ ᖃᓄᐃᓕᖓᓂᖓᓄ ᖃᐅᔨᓴᓂᕐᒥᑦ, ᖃᖓᑕᓲᖅ ᓄᓇᐅᑉ ᖄᖓᒍᑦ ᐊᒻᒪ ᖃᐅᔨᓴᖅᑐᑎ ᖃᓄᑎᒋ ᑲᑎᓐᖓᐅᕐᓂᖏᓐᓄᑦ. ᑖᓐᓇ ᐸᕕᓴᐃᓂᖃᖏᑦᑐᖅ, ᐊᒻᒪ ᖃᖓᑕᓲᖅ ᐅᖅᓴᑲᓐᓂᖃᑦᑕᓂᐊᖅᑐᖅ ᖃᐅᓱᐃᑦᑐᒥ ᐊᒻᒪ ᓇᒧᑐᐃᓐᓇᖅ ᒥᓐᖏᓪᓗᑎ ᐱᓕᕆᐊᒧᑦ ᓇᔪᖅᑕᐅᔪᒥᑦ. ᐃᖅᑲᓇᐃᔭᖅᑏᑦ ᖃᐅᓱᐃᑦᑐᒦᓐᓂᐊᖅᑐᑦ. 
ᐱᓕᕆᐊᖑᓕᕐᓂᖓ 2: ᐱᒋᐊᕐᓂᖏᓐᓂ ᐋᒡᒋᓯᒥᑦ, 2 ᐱᓇᓱᐊᕈᓰᒃ ᓄᓇᖓᓂ ᓄᓇᖑᐊᓕᐅᓂᐊᖅᑐᑦ, ᒥᑭᔫᑎᓂᑦ ᓇᔪᖅᑕᐅᑲᐃᓐᓇᖅᑐᓂᑦ ᒐᕙᒪᑐᖃᒃᑯᑦ ᓄᓇᖏᓐᓂ. ᑖᓐᓇ ᐱᖃᓯᐅᔾᔨᔪᖅ ᖃᖓᑕᕕᐅᓗᓂ ᐱᔪᒪᓂᕆᔭᐅᔪᖅ ᖁᓛᒎᓕᒃᑯᑦ, ᐊᒻᒪ 2 ᓄᓇᖓᓂ ᖃᐅᔨᖅᑏᒃ ᓄᓈᖅᑎᑕᐅᓗᑎ ᐊᒻᒪ ᖃᐅᔨᓴᕐᓗᑎ ᐅᔭᖅᑲᓂᑦ ᐊᒻᒪ ᖃᐅᔨᓴᕐᓂᖃᖅᑐᑎ ᓄᓇᖓᓂ. ᐃᓚᖏᑦ ᐅᔭᖅᑲᐃᑦ ᖃᐅᔨᓴᕋᔅᓴᐃᑦ ᓄᐊᑕᐅᔪᑦ ᐊᒡᒐᓄ ᓴᓇᕐᕈᑎᓄᑦ ᐃᓚᖏᓐᓂ ᓇᒦᓐᓂᖏᓐᓂ ᐱᔪᒪᓂᕆᔭᐅᔪᓂᑦ. 
ᐊᑐᔾᔮᖏᑦᑐᑦ ᐳᑑᕆᓂᕐᒥᑦ, ᐊᐅᓚᐅᑎᒨᖅᑐᓂ ᓴᓇᕐᕈᑎᓂ, ᐅᕝᕙᓘᓐᓃᑦ ᐅᖁᒪᐃᑦᑐᓂᑦ ᐊᐅᓚᐅᑎᒨᖅᑐᓂᑦ ᐊᑐᖅᑕᐅᔮᖏᑦᑐᑦ ᖃᓄᐃᑦᑐᑐᐃᓐᓇᕐᓂ ᕿᓂᓂᕐᒧᑦ ᖃᐅᔨᓴᕐᓂᖃᖅᑎᓪᓗᒋᑦ. 
ᐱᓕᕆᐊᖑᓕᕐᓂᖓᓄᑦ 2 ᒐᕙᒪᑐᖃᒃᑯᑦ ᓄᓇᖏᓐᓂ ᐊᒻᒪ ᑕᓪᓕᒪᑦ ᑐᐱᐅᓂᐊᖅᑐᑦ, ᐊᓇᕐᕕᒃ/ᐅᕕᓂᓐᓂᐊᕐᕕᒃ, ᓂᕿᓕᐅᕐᕕᒃ. ᐅᖅᓱᐊᓗᐃᑦ ᓇᔪᖅᑕᐅᔪᒦᓐᓂᐊᖅᑐᑦ ᖃᑦᑕᐅᔭᓃᓪᓗᑎ ᐅᕕᖓᓂᖃᖅᑐᒥᑦ. ᐊᑦᑯᓕᒫᑦ, ᐅᖅᓱᐊᓗᐃᑦ ᐊᒻᒪ ᓇᔪᖅᑕᐅᔪᒥ ᓱᓇᒃᑯᑖᑦ ᐲᖅᑕᐅᓂᐊᖅᑐᑦ ᐃᓱᐊᓂ ᖃᐅᔨᓴᕐᓂᐅᔪᒥᑦ.

